**”CT Nomas” KAUSS 2017**

**Ieskaite Latvijas kausa izcīņas 8.posmā šaušanā ”skrejoša mežacūka” (SK-35) un Latvijas kausa izcīņas 4.posmā šaušanā ”skrejošs alnis” (SK-100)**

**NOLIKUMS**

1. **Sacensību laiks** – 2017.gada 22.jūlijs
2. **Sacensību vieta** – Mārkulīču šautuve
3. **Sacensības organizē** – SIA „CT Noma” un sporta klubs „Mārkulīči”
4. **Sacensībās drīkst piedalīties –** ikviena fiziska persona, kura samaksājusi sacensību dalības maksu, apguvusi nepieciešamās iemaņas pareizi rīkoties ar ieroci un atbilst normatīvo aktu prasībām par vecuma ierobežojumiem
5. **Dalībnieku pieteikšanās** – sacensību dienā no plkst. 8.00 – 8.45
6. **Sacensību sākums** – plkst. 9.00
7. **Pamatsacensību veidi** –

1) „skrejoša mežacūka” (SK-35)

2) „skrejošs alnis” (SK-100)

3) Stāvošs mērķis (ST-50) (šaušana pa stāvošu mērķi 50m attālumā ar gludstobra ieroci)

Papildus apbalvo 1.-3. Vietas ieguvējus pamatsacensību KOPVĒRTĒJUMĀ.

**Papildsacensību veidi** –

1) Compak sportig + A traps

2) Mārkulīču supermednieks

3) Mārkulīču pneimatika  
4) Skrejoša mežacūka SK-17,5 (ar pneimatisko ieroci)

### „Skrejoša mežacūka” (SK-35)

**Sacensības notiek** atbilstoši LŠF sacensību noteikumiem šaušanas disciplīnā „skrejošā mežacūka 35m”. Dalības maksa EUR 15, junioriem EUR 7.

### „Skrejošs alnis” (SK-100)

**Sacensības notiek** atbilstoši LŠF sacensību noteikumiem šaušanas disciplīnā „skrejošs alnis 100m”.  
Dalības maksa EUR 15.

**Stāvošs mērķis (ST-50)**

Šaušana pa stāvošu mērķi 50m attālumā ar gludstobra ieroci. Katrs dalībnieks var izpildīt ne vairāk kā 3 sērijas, vērtē pēc vienas labākās sērijas. Apbalvo 1.-3. individuālās vietas ieguvējus.

Dalības maksa EUR 3,50 par pirmo sēriju, EUR 2,50 par katru nākamo sēriju.

**Compak sportig + A traps**

Jāšauj divas pamatsērijas **(25 mērķi compak sporting + 25 mērķi A trap )**. Vietu noteikšanai tiek summētas abās disciplīnās labāko sēriju rezultātu max 50 punkti.

Seši labākie šauj finālā compak sporting sēriju 25 mērķi.

**Finālā pamatsērijas rezultāts netiek skaitīts klāt!**

**Dalības maksa EUR 15** par pamatsēriju (25 mērķi compak sporting + 25 mērķi A trap ); papildus sērija katrā disciplīnā; rezultāta uzlabošanai - **7 EUR.** Rezultāta uzlabošanas sēriju šaušana notiek līdz 19.00, dodot priekšroku šāvējiem, kuriem jāšauj pamatsērijas!

**Apbalvo 1.-3. individuālās vietas ieguvējus.**

**MĀRKULĪČU SUPERMEDNIEKS**

**Sacensības notiek** starp jebkuriem individuāliem dalībniekiem, vingrinājuma izpildes skaits – neierobežots . Dalības maksa par katru vingrinājuma reizi EUR 2.

**Sacensību norise:** šāvēji sacenšas šaušanā ar gludstobra ieroci un ar patronām, kas lādētas ar 1 lodi, pa statīvos novietotiem šķīvīšiem (ø 11cm) no 35m, 42m un 50m attāluma. Šaušana notiek 7 apakškārtās. Ja mērķim netrāpa ar pirmo šāvienu, ir atļauti papildu šāvieni, kas tiks ņemti vērā pie dalībnieku vietu noteikšanas. Papildu šāvienu skaits – ierobežots. Ja vienā apakškārtā, izmantojot atļautos šāvienus, šķīvītis netiek sašauts, dalībniekam no spēles jāizstājas.

**Vērtēšana un apbalvošana:**Vērtē pēc labākā vingrinājuma punktu summas.   
**1.-3.**vietu ieguvēji tiek apbalvoti ar diplomiem un naudas balvām.  
Godalgoto vietu vērtējumā vienādu rezultātu gadījumā notiek atkārtota šaušana līdz pirmajai kļūdai no 50m attāluma.

**MĀRKULĪČU PNEIMATIKA**

**Sacensības notiek** starp jebkuriem individuāliem dalībniekiem, vingrinājuma izpildes skaits – neierobežots . Dalības maksa par katru vingrinājuma reizi EUR 2.

**Sacensību norise:** šāvēji sacenšas šaušanā ar šautuves pneimatisko sporta ieroci, izšaujot 10 šāvienus no 10m attāluma

**Vērtēšana un apbalvošana:**Vērtē pēc labākā vingrinājuma punktu summas.   
**1.-3.**vietu ieguvēji tiek apbalvoti ar diplomiem un naudas balvām.  
Godalgoto vietu vērtējumā vienādu rezultātu gadījumā notiek atkārtota šaušana pa vienam šāvienam, nosakot labāko.

**Skrejoša mežacūka SK-17,5 (ar pneimatisko ieroci)**

**Sacensības notiek** starp jebkuriem individuāliem dalībniekiem, vingrinājuma izpildes skaits – neierobežots . Dalības maksa par katru vingrinājuma reizi EUR 3.

**Sacensību norise:** šāvēji sacenšas šaušanā ar šautuves pneimatisko sporta ieroci, izšaujot 10 šāvienu sēriju pa skrejošas mežacūkas mērķi no 17,5m attāluma.

**Vērtēšana un apbalvošana:**Vērtē pēc labākā vingrinājuma punktu summas.   
**1.-3.**vietu ieguvēji tiek apbalvoti ar diplomiem un naudas balvām.  
Godalgoto vietu vērtējumā vienādu rezultātu gadījumā notiek atkārtota šaušana pa diviem šāvieniem, nosakot labāko.

1. **Piešaude un treniņi** – 21.jūlijā no plkst.17.00
2. **Pusdienas** – tiks piedāvātas.
3. **Informācija** – [www.sasa.lv](http://www.sasa.lv), tālr. 29363936 (Vilnis Jaunzems).